ai4bharat/Pralekha huggingface dataset:
প্রতিরক্ষামন্ত্রক
সেনাবাহিনীর প্রধানের তিন দিনের বাংলাদেশ সফর
নয়াদিল্লি, ১৭ জুলাই, ২০২২
ভারত ও বাংলাদেশের দ্বিপাক্ষিক সম্পর্কের মৈত্রীবন্ধন আরও সুদৃঢ় করতে সেনাবাহিনীর প্রধান জেনারেল মনোজ পান্ডে ১৮-২০ জুলাই বাংলাদেশ সফর করবেন। সেনাপ্রধান হিসাবে এটিই তাঁর প্রথম বিদেশ সফর।
১৮ জুলাই সেনা প্রধান শিখা অনির্বাণে পুষ্পার্ঘ্য নিবেদন করবেন। ১৯৭১-এর মুক্তিযুদ্ধে যেসব সাহসী যোদ্ধা তাঁদের প্রাণ বিসর্জন দিয়েছিলেন, তাঁদের আত্মবলিদানকে স্মরণ করতে শিখা অনির্বাণ প্রজ্জ্বলন করা হয়েছে। সেনাপ্রধান ধানমুন্ডিতে বঙ্গবন্ধু শেখ মুজিবর রহমান স্মারক সংগ্রহশালায় বাংলাদেশের জাতির জনকের প্রতি শ্রদ্ধা নিবেদন করবেন। সফরের দ্বিতীয় দিনে জেনারেল পান্ডে মীরপুরে ডিফেন্স সার্ভিস কমান্ড অ্যান্ড স্টাফ কলেজের ছাত্রছাত্রীদের উদ্দেশে ভাষণ দেবেন। এরপর, মীরপুরেই বঙ্গবন্ধু প্রতিরক্ষা সংগ্রহশালাটিও তিনি ঘুরে দেখবেন। তাঁর এই সফর উভয় দেশের সেনাবাহিনীর মধ্যে সৌহার্দ্যপূর্ণ সম্পর্ককে আরও শক্তিশালী করবে।
PG/CB/SB
(Visitor Counter : 107
প্রধানমন্ত্রীরদপ্তর
প্রধানমন্ত্রী আগামীকাল উত্তরপ্রদেশ সফরে যাচ্ছেন
বারাণসীতে আন্তর্জাতিক চাল গবেষণা কেন্দ্র জাতির উদ্দেশে উৎসর্গ করবেন
প্রবাসী ভারতীয় দিবস উদযাপনের প্রস্তুতি খতিয়ে দেখবেন
মহারাজা সুহেলদেও-র স্মৃতিতে ডাকটিকিট প্রকাশ এবং গাজিপুরে জনসভায় ভাষণ দেবেন
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদী আগামীকাল  উত্তরপ্রদেশের বারাণসী ও গাজিপুর সফর করবেন। সফরকালে তিনি বারাণসীতে দক্ষিণ এশিয়া আঞ্চলিক কেন্দ্রের ষষ্ট আন্তর্জাতিক চাল গবেষণা প্রতিষ্ঠানটি জাতির উদ্দেশে উৎসর্গ করবেন। সেখানে তিনি দীনদয়াল হস্তকলা সঙ্কুল-এ ‘এক জেলা এক পণ্য’ শীর্ষক আঞ্চলিক সম্মেলনে যোগ দেবেন। গাজিপুরে তিনি এক অনুষ্ঠানে মহারাজা সুহেলদেও-র স্মৃতিতে ডাকটিকিট প্রকাশ করবেন এবং এক জনসভায় ভাষণ দেবেন।
বারাণসীতে প্রধানমন্ত্রী জাতীয় বীজ গবেষণা ও প্রশিক্ষণ প্রতিষ্ঠানের ক্যাম্পাসে দক্ষিণ এশিয়া আঞ্চলিক কেন্দ্রের আন্তর্জাতিক চাল গবেষণা কেন্দ্রটি জাতির উদ্দেশে উৎসর্গ করবেন। এই কেন্দ্রটি দক্ষিণ এশিয়া এবং সার্ক অঞ্চলের চাল গবেষণা তথা সংশ্লিষ্ট ক্ষেত্রে প্রশিক্ষণের একটি গুরুত্বপূর্ণ কেন্দ্র হিসেবে কাজ করবে। পূর্ব ভারতে এই আন্তর্জাতিক কেন্দ্রটি ধানের উৎপাদনশীলতা বাড়াতে এবং তা বজায় রাখতে গুরুত্বপূর্ণ ভূমিকা পালন করবে।
ভারতের সঙ্গে আন্তর্জাতিক ধান গবেষণা প্রতিষ্ঠানটির সম্পর্ক ১৯৬০ সাল থেকে। শ্রী নরেন্দ্র মোদীই হলেন প্রথম ভারতীয় প্রধানমন্ত্রী যিনি ২০১৭-র নভেম্বর মাসে ফিলিপিন্সের মানিলায় আন্তর্জাতিক এই গবেষণা প্রতিষ্ঠানটির সদর দপ্তর পরিদর্শন করেন। সেখানে তিনি কৃষিক্ষেত্রে উদ্ভাবন ও আধুনিক গবেষণার বিভিন্ন বিষয় নিয়ে আলোচনা করেন।
এরপর, শ্রী মোদী বারাণসীতে দীনদয়াল হস্তকলা সঙ্কুল-এ  ‘এক জেলা এক পণ্য’ শীর্ষক আঞ্চলিক সম্মেলনে যোগ দেবেন। ‘এক জেলা এক পণ্য’ প্রকল্পের উদ্দেশ্য হল স্থানীয় মানুষের দক্ষতা বাড়িয়ে তাঁদের উৎপাদিত বিভিন্ন পণ্য ও হস্তশিল্প সামগ্রী বাজারজাত করা। বিভিন্ন হস্তশিল্প সামগ্রীর মধ্যে রয়েছে প্রক্রিয়াজাত খাবার, ইঞ্জিনিয়ারিং সামগ্রী, রেডিমেড বস্ত্র, চর্মজাত শিল্প প্রভৃতি। এই পণ্যসামগ্রীগুলি বাজারজাত করার মাধ্যমে বিদেশি মুদ্রা আয়ের পাশাপাশি, মানুষের কর্মসংস্থানের সুযোগ-সুবিধা বৃদ্ধি পাবে।
CG/BD/DM
(Visitor Counter : 65
প্রধানমন্ত্রীরদপ্তর
প্রধানমন্ত্রী ভারতীয় জন-ঔষধি পরিযোজনার সুবিধাভোগীদের সঙ্গে শ্রী মোদীর মতবিনিময়
নয়াদিল্লি, ৭ মার্চ, ২০১৯
প্রধানমন্ত্রী শ্রী নরেন্দ্র মোদী আজ  নতুন দিল্লিতে ভিডিও কনফারেন্সের মাধ্যমে ‘প্রধানমন্ত্রী ভারতীয় জন-ঔষধি পরিযোজনা’র সুবিধাভোগী এবং জন-ঔষধি কেন্দ্রের দোকান মালিকদের সঙ্গে মতবিনিময় করেন। জেনেরিক ওষুধের ব্যবহার বৃদ্ধি এবং এ সম্বন্ধে সচেতনতা গড়ে তোলার লক্ষ্যে কেন্দ্রীয় সরকার ৭ই মার্চ, ২০১৯ তারিখে সারা দেশে ‘জন-ঔষধি দিবস’ পালনের সিদ্ধান্ত নিয়েছে।
সারা দেশের ৫ হাজারেরও বেশি স্থান থেকে দোকান মালিক ও সুবিধাভোগীদের সঙ্গে মতবিনিময়ের সময় প্রধানমন্ত্রী জানান যে, কম দামে উন্নতমানের ওষুধের সরবরাহ নিশ্চিত করতে কেন্দ্রীয় সরকার দুটি বড় পদক্ষেপ নিয়েছে। প্রথমত, ৮৫০টি জরুরি ওষুধের দাম নিয়ন্ত্রিত করা হয়েছে এবং হার্টের স্টেন্ট ও হাঁটুর অস্ত্রোপচারের জন্য প্রয়োজনীয় যন্ত্রপাতির দাম কমানো হয়েছে। দ্বিতীয়ত, সারা দেশ জুড়ে একাধিক জন-ঔষধি কেন্দ্র খোলা হয়েছে। এই পদক্ষেপগুলি কেবল দরিদ্র ব্যক্তিদেরই নয়, মধ্যবিত্ত শ্রেণীর পক্ষেও বিশেষ সহায়ক হয়েছে বলে প্রধানমন্ত্রী জানান।
শ্রী মোদী জানান যে, জন-ঔষধি কেন্দ্রগুলিতে বাজার মূল্যের ৫০ থেকে ৯০ শতাংশ কম দামে ওষুধ পাওয়া যায়। তিনি আরও বলেন, গত সাড়ে চার বছরে ৫ হাজারেরও বেশি জন-ঔষধি কেন্দ্র খোলা হয়েছে। এই কেন্দ্রগুলিতে কেবল উন্নতমানের ওষধই পাওয়া যায় না, এখানে স্বরোজগারের ব্যবস্থা এবং নতুন কর্মসংস্থানের সুযোগও সৃষ্টি হয় বলে প্রধানমন্ত্রী মন্তব্য করেন।
স্বাস্থ্যক্ষেত্রে সার্বিক রূপান্তর সম্বন্ধে সরকারের ভাবনা-চিন্তার বিষয়ে প্রধানমন্ত্রী বলেন, এই সরকার স্বচ্ছতার সঙ্গে কাজ করার পদ্ধতি অবলম্বন করে সমস্যার সমাধানে আগ্রহী। স্বাস্থ্যক্ষেত্রে পরিবর্তন নিয়ে আসতে এই ক্ষেত্রের সকল সংশ্লিষ্ট পক্ষ একত্রিতভাবে কাজ করছে বলে শ্রী মোদী জানান। তিনি বলেন যে গত সাড়ে চার বছরে দেশে ১৫টি নতুন এইম্স হয় তৈরি হয়েছে কিংবা তৈরি হচ্ছে এবং ডাক্তারি পঠন-পাঠনে ৩১ হাজার এমবিবিএস ও স্নাতকোত্তর স্তরে আসন বৃদ্ধি হয়েছে।
প্রধানমন্ত্রীর সঙ্গে মতবিনিময়ের সময়, জন-ঔষধি কেন্দ্রে উন্নতমানের ওষুধ পাওয়া যায় বলে সুবিধাভোগীরা আনন্দ প্রকাশ করেন। তাঁরা জানান যে, ওষুধের দাম কম হওয়ার ফলে তাঁরা অর্থের সাশ্রয় করেও যথাযথ চিকিৎসার সুবিধা পেয়েছেন।
CG/SC/DM
(Visitor Counter : 621
প্রধানমন্ত্রীরদপ্তর
২০২১ এর হেলথগিরি পুরষ্কার বিজয়ীদের প্রধানমন্ত্রীর অভিনন্দন
নতুনদিল্লি, ২রা অক্টোবর, ২০২১
প্রধানমন্ত্রী শ্রী নরেন্দ্র মোদী ২০২১ এর হেলথগিরি পুরষ্কার বিজেতাদের অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন,
“#HealthgiriAwards21 বিজয়ীদের আমি অভিনন্দন জানাই। প্রতি বছর ২রা অক্টোবর স্বচ্ছতা বা এখন স্বাস্থ্য পরিষেবার জন্য তৃণমূলস্তরে যারা নানা কাজ করে পরিবর্তন আনছেন, তাঁদের নিয়মিত সম্মান জানানোর @IndiaToday গোষ্ঠীর উদ্যোগকে স্বাগত জানাই।
বিশ্বজুড়ে কোভিড-১৯ মহামারীর বিরুদ্ধে লড়াইকে শক্তিশালী করে তোলার জন্য বিশিষ্টজন ও সংগঠনগুলি উদ্যোগী হয়েছে।
উল্লেখযোগ্য এই উদ্যোগগুলিকে সম্মান জানাতে এবং সকলের সামনে তুলে ধরতে @IndiaToday-র #HealthgiriAwards21 একটি প্রশংসনীয় উদ্যোগ।“
CG/CB/NS
(
পরিবেশওঅরণ্যমন্ত্রক
জেডএসআই – এর ১০৭তম প্রতিষ্ঠা দিবস যথাযোগ্য মর্যাদায় পালিত
একবার ব্যবহারযোগ্য প্লাস্টিকের উপর কেন্দ্রের নিষেধাজ্ঞা আজ থেকে কার্যকর
কলকাতা, ০১ জুলাই, ২০২২
কেন্দ্র সব রাজ্য সরকার, স্থানীয় প্রশাসন ও রাজ্য দূষণ নিয়ন্ত্রণ পর্ষদের সঙ্গে একযোগে একবার ব্যবহারযোগ্য প্লাস্টিক ব্যবহার বন্ধের ক্ষেত্রে বিভিন্ন পদক্ষেপ নিয়েছে। ইতোমধ্যেই সংশ্লিষ্ট ক্ষেত্রের সঙ্গে যুক্ত সকল পক্ষকে একবার ব্যবহারযোগ্য প্লাস্টিকের বিকল্প সম্পর্কে জানানো হয়েছে, যাতে দেশ থেকে প্লাস্টিক সম্পূর্ণ দূর করা সম্ভব হয়। এক্ষেত্রে সোশ্যাল মিডিয়ায় একবার ব্যবহারযোগ্য প্লাস্টিকের খারাপ দিকগুলি সম্পর্কে মানুষকে সচেতন করে তোলা হচ্ছে। কেন্দ্রীয় পরিবেশ, বন ও জলবায়ু পরিবর্তন এবং শ্রম ও কর্মসংস্থান মন্ত্রী শ্রী ভূপেন্দর যাদব আজ কলকাতায় জুলজিকাল সার্ভে অফ ইন্ডিয়া -এর ১০৭তম প্রতিষ্ঠা দিবস উপলক্ষে আয়োজিত অনুষ্ঠানে এ বিষয়ে বিস্তারিত জানান। তিনি আরও বলেন, তাঁর মন্ত্রক প্লাস্টিক ব্যবহার নিষিদ্ধ করতে একটি টাস্কফোর্স গঠন করেছে এবং কেন্দ্র ২০২১ সালের প্লাস্টিক বর্জ্য ব্যবস্থাপনা সংশোধনী নিয়মাবলী কার্যকর করতে যে বিজ্ঞপ্তি জারি করেছে, তা বাস্তবায়নে যথাযথ পদক্ষেপ নেওয়া হচ্ছে কিনা, সেই বিষয়টি পরিবেশ সচিব পর্যালোচনা করছেন। মন্ত্রী জানান, জনসাধারণের কাছ থেকে এক্ষেত্রে ইতিবাচক সাড়া পাওয়া যাচ্ছে।
শ্রী যাদব আরও বলেন, পরিবেশ মন্ত্রকের আওতাধীন কেন্দ্রীয় দূষণ নিয়ন্ত্রণ পর্ষদ ‘গ্রিন অ্যাপ’౼ সিঙ্গল ইউজ প্লাস্টিক নামে অ্যাপে অভিযোগ দায়ের করা যাবে । এই অ্যাপের মাধ্যমে নিষিদ্ধ সামগ্রীর বিষয়ে অভিযোগ দায়ের করা যাবে। আজ থেকে নিষিদ্ধ হওয়া একবার ব্যবহারযোগ্য প্লাস্টিক সম্পর্কে কোনও অভিযোগ জমা পড়লে রাজ্য দূষণ নিয়ন্ত্রণ পর্ষদকে এক্ষেত্রে যথাযোগ্য ব্যবস্থা নিতে হবে। মন্ত্রী আরও জানান, যেসব সংস্থা একবার ব্যবহারযোগ্য প্লাস্টিক উৎপাদন করতো, তাদের বিকল্পের সন্ধান দেওয়া হয়েছে। অণু, ক্ষুদ্র ও মাঝারি শিল্পোদ্যোগ মন্ত্রক এ বিষয়ে কর্মশালার আয়োজন করে। এই কর্মশালায় কেন্দ্রীয় দূষণ নিয়ন্ত্রণ পর্ষদ, সংশ্লিষ্ট রাজ্যের দূষণ নিয়ন্ত্রণ পর্ষদ, সেন্ট্রাল ইন্সটিটিউট অফ পেট্রো কেমিক্যাল ইঞ্জিনিয়ারিং এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক একবার ব্যবহারযোগ্য প্লাস্টিকের উৎপাদক সংস্থাগুলিকে বিকল্পের সন্ধান দিয়েছে। এ ধরনের প্লাস্টিকের বিকল্প প্রসঙ্গে কেন্দ্রও মানুষকে সচেতন করে তুলেছে।
উপ-মহাদেশের প্রাণী জগত সম্পর্কে জেডএসআই – এর নিরন্তর পর্যবেক্ষণের প্রশংসা করে শ্রী যাদব বলেন, প্রাণীদের শ্রেণী বিন্যাসের উপর গুরুত্ব দিয়ে ডিজিটাল পদ্ধতিতে তথ্য ভান্ডার গড়ে তুলতে হবে। পশু-পাখি ও গাছপালার উপর বিভিন্ন গবেষণায় এর ফলে সুবিধা হবে।
কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী চৌবে জেডএসআই – এর প্রাণী জগতের বিষয়ে বিভিন্ন তথ্য সংগ্রহ করে সেগুলিকে যথাযথভাবে সংরক্ষণের জন্য প্রশংসা করেন। তিনি বলেন, অদূর ভবিষ্যতে ‘জয় জওয়ান, জয় বিজ্ঞান ও জয় অনুসন্ধান’ ভাবনায় এই সংস্থার বিজ্ঞানীরা সংস্থাকে ভবিষ্যতে একটি প্রকৃত অর্থে তথ্য ভান্ডারে পরিণত করবেন।
মন্ত্রীদ্বয় আজ অনুষ্ঠানে কয়েকটি বই উদ্বোধন করেন এবং মর্যাদাপূর্ণ ই কে জানকী আম্মাল জাতীয় পুরস্কার প্রদান করেন। জীবজগতের শ্রেণীবিন্যাস ও নামকরণের সম্পর্কে তিন বিশেষজ্ঞ ডঃ চ. শশীকলা , অধ্যাপক মামিইল সাবু  এবং ডঃ কৈলাশ চন্দ্র  পুরস্কার পেয়েছেন। অনুষ্ঠানে পরিবেশ, বন ও জলবায়ু মন্ত্রকের যুগ্মসচিব শ্রীমতী মঞ্জু পান্ডে, জেডএসআই – এর নির্দেশক ডঃ ধৃতি বন্দ্যোপাধ্যায় এবং বোটানিকাল সার্ভে অফ ইন্ডিয়ার নির্দেশক ডঃ আশিহো আসোসি মা-ও উপস্থিত ছিলেন।
PG/CB/SB
(Visitor Counter : 13
রেলমন্ত্রক
১০ হাজারেরও বেশি মেট্রো যাত্রী মেট্রো টিকিটের ক্ষেত্রে বিকল্প হিসেবে কিউআর কোড ডাউনলোড করেছেন
কলকাতা , ১০ ডিসেম্বর, ২০২১
১০ হাজারেরও বেশি মেট্রো যাত্রী মেট্রো রাইড কলকাতা অ্যাপ ডাউনলোড করেছেন। ইস্ট-ওয়েস্ট মেট্রো করিডোরে ভ্রমণের জন্য টিকিট বুক করার তৃতীয় বিকল্প টিকিট ব্যবস্থাপনা হলো এটি। উল্লেখ্য, ইস্ট-ওয়েস্ট মেট্রোতে কিউআর কোড ভিত্তিক টিকিট বুকিং ব্যবস্থাপনা চলতি বছরের চৌঠা ডিসেম্বর চালু হয়। মেট্রো কর্তৃপক্ষর এই উদ্যোগকে স্বাগত জানিয়েছেন যাত্রীরা।
টোকেন এবং স্মার্ট কার্ড ছাড়াও এই তৃতীয় বিকল্প টিকিট বুকিং ব্যবস্থাপনার সুযোগ গ্রহণ করতে গুগল প্লে স্টোর থেকে মেট্রো রাইড কলকাতা অ্যাপ ডাউনলোড করতে হবে। মেট্রো যাত্রীরা এখন ইস্ট-ওয়েস্ট করিডোরে ভ্রমণের জন্য টিকিটের লাইনে না দাঁড়িয়েও সুবিধাজনক সময়ে মেট্রোর টিকিট বুক করতে পারবেন।
মেট্রো কর্তৃপক্ষ কয়েক মাসের মধ্যে নর্থ-সাউথ করিডোরে এই নতুন টিকিট বুকিং বিকল্প ব্যবস্থাপনাটি চালু করার উদ্যোগ নিয়েছে।
CG/SS/SKD/
(Visitor Counter : 11
প্রধানমন্ত্রীরদপ্তর
উত্তর প্রদেশের মথুরায় এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোকপ্রকাশ
নতুন দিল্লি, ৭ মে, ২০২২
প্রধানমন্ত্রী শ্রী নরেন্দ্র মোদী উত্তর প্রদেশের মথুরায় এক সড়ক দুর্ঘটনায় বেশ কয়েকজনের প্রাণহানিতে গভীর শোকপ্রকাশ করেছেন।
প্রধানমন্ত্রীর কার্যালয়ের এক ট্যুইটে বলা হয়েছে, "উত্তর প্রদেশের মথুরায় সড়ক দুর্ঘটনা অত্যন্ত হৃদয় বিদারক। এই দুর্ঘটনায় যারা আপনজনকে হারিয়েছেন তাদের প্রতি গভীর সমবেদনা। দুর্ঘটনায় যারা আহত হয়েছেন তাদের দ্রুত আরোগ্য কামনা করি : প্রধানমন্ত্রী"।
CG/BD/AS/
(
উপ-রাষ্ট্রপতিরসচিবালয়
পারিবারিক ব্যবস্থাপনা এবং মূল্যবোধের ওপর জোর দেওয়া ভারতীয় সংস্কৃতির এক অনন্য বৈশিষ্ট্য : উপরাষ্ট্রপতি
নয়াদিল্লী, ৩ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু আজ বলেছেন পারিবারিক ব্যবস্থাপনা এবং মূল্যবোধের ওপর জোর দেওয়া ভারতীয় সংস্কৃতির এক অনন্য বৈশিষ্ট্য। যে কোন উৎসব এই মূল্যবোধ সংরক্ষণ ও প্রচারে গুরুত্বপূর্ণ ভূমিকা পালন করে থাকে বলেও তিনি জানান।
রাখী বন্ধন উপলক্ষ্যে এক ফেসবুক পোস্টে উপরাষ্ট্রপতি এই দিনটিকে সমস্ত ভাই-বোনেদের জন্য এক বিশেষ দিন হিসেবে বর্ণনা করেছেন। তিনি বলেছেন, এই রাখী বন্ধন ভাই-বোনেদের মধ্যে পুনরায় বন্ধনের সুসম্পর্ক গড়ে তোলে। এই উৎসবের গুরুত্ব ও ঐতিহাসিক তাৎপর্য সম্পর্কে তরুণ প্রজন্মকে সচেতন করে তোলার প্রয়োজন রয়েছে বলেও তিনি জানান। এই উৎসবের মধ্যে মূল্যবোধ ও নৈতিকতা রয়েছে বলেও তিনি উল্লেখ করেন।
রামায়ণের উদাহরণ তুলে ধরে উপরাষ্ট্রপতি বলেন, পারিবারিক মূল্যবোধের বিষয়গুলি যুগে যুগে মহাকাব্য, লোককাহিনী, সামাজিক রীতিনীতি ও উৎসবের মধ্যে সংরক্ষিত রয়েছে এবং তা নিয়ে প্রচার করা হয়ে আসছে। ভারতের বিশ্বখ্যাত যৌথ পরিবার ব্যবস্থাপনার ধারণা কেবলমাত্র মূল্যবোধ জাগিয়ে তুলতে সাহায্য করে না, একইসঙ্গে পরিবারের সদস্যদের মধ্যে সমাজিক সুরক্ষার বিষয়টিও তুলে ধরে। এর মাধ্যমে প্রেম, শ্রদ্ধা, ত্যাগ এবং কর্তব্যের প্রতি নিষ্ঠা এই সবকিছুই উঠে আসে।
করভা চৌথ, অহোই অষ্টমি, গুরু পূর্ণিমার মতো সুর্নিদিষ্ট মানব সম্পর্কিত অনুষ্ঠান উদযাপনের বেশ কয়েকটি ভারতীয় উৎসবের কথা তুলে ধরে উপরাষ্ট্রপতি বলেন, রাখী বন্ধন এবছর এমন এক সময়ে পালিত হচ্ছে যেখানে ভারত পুরো বিশ্বের সঙ্গে একজোট হয়ে করোনা ভাইরাসের বিরুদ্ধে লড়াই চালাচ্ছে। জনগণের জীবন-জীবিকা নির্বাহের জন্য এই ভাইরাস ব্যাপক প্রভাব ফেলেছে। এমনকটি উৎসব উদযাপনের ক্ষেত্রেও প্রভাব ফেলেছে এই ভাইরাস। তাই প্রিয়জনকে রক্ষা করতে এবং এই ভাইরাসকে পরাস্ত করতে পারিবারিক ও সামাজিক জমায়েত এড়িয়ে চলার পরামর্শ দেন তিনি। এই ভাইরাসকে পরাস্ত করার জন্য সকলকে আরও দৃঢ় সংকল্পের সঙ্গে ঐক্যবদ্ধভাবে কাজ করারও আহ্বান জানান উপরাষ্ট্রপতি।
(CG/SS/NS
বিজ্ঞানওপ্রযুক্তিমন্ত্রক
বিশ্ব জল দিবসে বিশেষজ্ঞরা জল ও জলবায়ু পরিবর্তন বিষয়ক সমস্যা তুলে ধরেছেন
নয়াদিল্লি, ২৪ মার্চ ২০২১
জলবায়ু পরিবর্তনের প্রভাব সারা বিশ্বে পড়েছে। এর ফলে, আন্তর্জাতিক স্তরে ৫টি অগ্রাধিকারপ্রাপ্ত ক্ষেত্র বিশেষভাবে প্রভাবিত হচ্ছে। এগুলি হ’ল – জল, স্বাস্থ্য, পরিবেশ, কৃষি ও শক্তি। তাই, আন্তর্জাতিক পর্যায়ে জলবায়ু পরিবর্তনের মোকাবিলায় হিমবাহের অবক্ষয় রোধ, জলবায়ু পরিবর্তনের প্রভাব হ্রাস করতে উপযুক্ত কর্মপরিকল্পনা, শহরাঞ্চলীয় জলবায়ুর অনুকূল পরিবেশ গড়ে তোলা এবং হিমালয় অঞ্চলে বাস্তুতন্ত্রের সমীক্ষা ও বিশ্লেষণের একাধিক উদ্যোগ গ্রহণ করা হয়েছে। কেন্দ্রীয় বিজ্ঞান ও প্রযুক্তি দপ্তরের জলবায়ু পরিবর্তন বিষয়ক বিভাগের উপদেষ্টা ও অধিকর্তা ডঃ অখিলেশ গুপ্তা গত সোমবার এক ওয়েবিনারে একথা জানান। এই প্রসঙ্গে ডঃ গুপ্তা আরও বলেন, জলবায়ু পরিবর্তনের প্রভাব এবং তা মোকাবিলায় বিজ্ঞান ও প্রযুক্তি দপ্তর অগ্রাধিকারপ্রাপ্ত ক্ষেত্রগুলিতে ৫ বছর মেয়াদী এক কর্মপরিকল্পনা গ্রহণ করেছে। ২০২১ বিশ্ব জলদিবস উদযাপন উপলক্ষে জাতীয় স্তরে এই ওয়েবিনারের আয়োজন করা হয়।
তিনি আরও বলেন, পৃথিবীতে তাপমাত্রা বাড়ছে এবং এই বৃদ্ধি অব্যাহত থাকবে। জলবায়ু পরিবর্তনের প্রভাব যদি এখনই রোধ করা না যায়, তা হলে সমুদ্রের জলস্তর বাড়তেই থাকবে। শহরগুলিতে জনসংখ্যার ঘনত্ব অত্যাধিক হওয়ায় ব্যাপক হারে বৃষ্টি হচ্ছে। বর্ষণের তারতম্য ঘটায় হড়পা বাণের ঘটনা বাড়ছে। এগুলি সবই মানবজাতির কাছে উদ্বেগের কারণ হয়ে উঠেছে। ডঃ গুপ্তা আরও বলেন, খরাজনিত পরিস্থিতির জন্য সমস্ত এলনিনো যেমন দায়ী নয়, তেমনই এলনিনোর প্রভাবে খরাজনিত পরিস্থিতি তৈরি হয় – এটাও ঠিক নয়। এলনিনোজনিত শুষ্কতার ফলে মরশুমের শুরুতে যেমন বৃষ্টিপাতে ঘাটতি দেখা দেয়, তেমনই বর্ষা মরশুমের মাঝামাঝি বৃষ্টিপাতের হারও কমে যায়। অগাস্ট মাসের মাঝামাঝি বৃষ্টিপাতের ব্যাপক ঘাটতি দেখা দেয়। অন্যদিকে, এলনিনো বহির্ভূত শুষ্ক পরিস্থিতির ফলে জুন মাসে বৃষ্টির ঘাটতি হয় অল্প। অবশ্য, জুলাই মাসের মাঝামাঝি থেকে অগাস্ট মাসের মাঝামাঝি পর্যন্ত বর্ষার প্রকৃত রূপ ধরা পড়ে। তিন সপ্তাহ ব্যাপক বৃষ্টির পর অগাস্ট মাসের তৃতীয় সপ্তাহের শেষ দিকে পরিস্থিতি পাল্টাতে শুরু করে। তখন সারা দেশেই আবার বৃষ্টির ঘাটতি দেখা দেয়।
ডঃ গুপ্তা আরও বলেন, ভারতের প্রায় সবকটি রাজ্যেই জলবায়ু পরিবর্তনের প্রভাব পড়ে। দেশে জলবায়ু পরিবর্তনের প্রভাবের দিক থেকে ঝাড়খন্ড সবচেয়ে বেশি অসুরক্ষিত এবং মহারাষ্ট্র সবচেয়ে কম প্রভাবিত। পশ্চিমবঙ্গ সহ ৮টি রাজ্যে জলবায়ু পরিবর্তনের প্রভাব তুলনামূলক বেশি। বিজ্ঞান ও প্রযুক্তি দপ্তরের জলবায়ু পরিবর্তন সংক্রান্ত কর্মসূচি নিয়ে দেড় হাজার গবেষণাপত্র প্রকাশিত হয়েছে। এর মধ্যে ১ হাজারটি গবেষণাপত্র আন্তর্জাতিক জার্নালে প্রকাশ পেয়েছে। দপ্তর জলবায়ু পরিবর্তনের মোকাবিলায় ১০০টি নতুন পদ্ধতি উদ্ভাবন করেছে। ৩৫০টি কর্মশিবির করেছে। রাজ্যস্তরে ৫০ হাজারেরও বেশি মানুষকে ২৫০টি কর্মসূচিতে প্রশিক্ষণ দেওয়া হয়েছে, যাতে তাঁরা জলবায়ু পরিবর্তনের কুপ্রভাব সম্পর্কে জনসচেতনতা গড়ে তুলতে পারেন।
এই ওয়েবিনারে অংশ নিয়ে বিভিন্ন প্রতিষ্ঠানের বিশেষজ্ঞরা জনসংখ্যা বৃদ্ধির দরুণ জলের অভাব এবং জল সরবরাহ ক্ষেত্রে ক্রমবর্ধমান বিভিন্ন বাধা-বিপত্তির বিষয়ে গভীর উদ্বেগ প্রকাশ করেন।
যোগাযোগওতথ্যপ্রযুক্তিমন্ত্রক
ভিজিল্যান্স সচেতনতা সপ্তাহ ২০২১ এর অঙ্গ হিসেবে টেলিযোগাযোগ দপ্তর সিকিমে গ্রাম সভার আয়োজন করেছে
কলকাতা, ২৮শে অক্টোবর, ২০২১
দেশজুড়ে কেন্দ্রীয় ভিজিল্যান্স কমিশনের নির্দেশ অনুযায়ী ২৬শে অক্টোবর থেকে পয়লা নভেম্বর পর্যন্ত ভিজিল্যান্স সচেতনতা সপ্তাহ ২০২১ উদযাপিত হচ্ছে। ভারতের দুর্নীতি প্রতিরোধী সর্বোচ্চ সংস্থা সেন্ট্রাল ভিজিল্যান্স কমিশন এই অনুষ্ঠানের আয়োজন করেছে। এবারের ভিজিল্যান্স সচেতনতা সপ্তাহের মূল ভাবনা হল “স্বাধীন ভারত@৭৫; সততার সঙ্গে আত্মনির্ভর”। এই কর্মসূচির অঙ্গ হিসেবে টেলিযোগাযোগ দপ্তরের সিকিম ইউনিট ২৮শে অক্টোবর রাঙ্কার রেমেন্ডু জিপিইউ –এর সভাকক্ষে একটি গ্রাম সভার আয়োজন করে।
টেলিযোগাযোগ দপ্তরের সিকিম অঞ্চলের নির্দেশক শ্রী জে কোলে সি ভি সির নির্দেশ অনুযায়ী এই সপ্তাহ উদযাপনের গুরুত্বের কথা তুলে ধরেন। গ্রাম সভায় অংশগ্রহণকারী প্রত্যেকে সততার শপথ পাঠ করেন। রেমেন্ডু জিপিইউএর সভাপতি শ্রী রেনচেন লেপচা তার ভাষণে গ্রামবাসীদের এবং অন্যান্য অংশগ্রহণকারীদের দুর্নীতির বিরুদ্ধে ব্যবস্থা নিতে সতর্ক থাকতে বলেছেন। তিনি তাঁদের দুর্নীতির বিরুদ্ধে সচেতনতা গড়ে তুলতে উদ্যোগী হবার আহ্বান জানান।
টেলিযোগাযোগ দপ্তরের সিকিম অঞ্চলের ডেপুটি ডিরেক্টর জেনারেল শ্রী এন মুরলি কৃষ্ণ বিভিন্ন দপ্তরে বা সংগঠনে নজরদারীর জন্য নানা ব্যবস্থা গ্রহণের কথা উল্লেখ করেন। জীবনের প্রতিটি পর্বে দুর্নীতির বিরুদ্ধে সতর্ক থাকার আহ্বান জানিয়ে শ্রী মুরলি কৃষ্ণ বলেন, প্রতিটি সংগঠন দুর্নীতি প্রতিরোধে নির্ধারিত কর্তৃপক্ষের সঙ্গে যোগাযোগের বিষয়ে বিস্তারিত তথ্য সংক্রান্ত বিজ্ঞপ্তি জারি করবে। যেখানে দুর্নীতি সংক্রান্ত অভিযোগ কোথায় কিভাবে জানাতে হবে, সেবিষয়ে বিস্তারিত তথ্য উল্লেখ করা থাকবে। দুর্নীতির বিরুদ্ধে কেউ অভিযোগ জানালে তার বিষয়ে গোপনীয়তা বজায় রাখা বাধ্যতামূলক।
CG/CB/SFS
(Visitor Counter : 8
ক্ষুদ্র, অতিক্ষুদ্রওমাঝারিশিল্পমন্ত্রক
নভেম্বর পর্যন্ত এমএসএমইগুলির থেকে ২১,০০০ কোটি টাকার পণ্য সংগ্রহ ও বকেয়া অর্থ মিটিয়ে দেবার সমন্বিত উদ্যোগের প্রশংসা করেছেন অর্থমন্ত্রী
নতুন দিল্লি, ১০ই ডিসেম্বর, ২০২০
কেন্দ্রীয় অর্থমন্ত্রী শ্রীমতী নির্মলা সীতারমণ, অতিক্ষুদ্র, ক্ষুদ্র ও মাঝারি শিল্পোদ্যোগ  গুলির প্রাপ্য অর্থ মিটিয়ে দেওয়ার পরিস্থিতির পর্যালোচনা করেছেন। তিনি এমএসএমই মন্ত্রকের কাজের প্রশংসা করেছেন। প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের ভাবনার সঙ্গে সাযুজ্য রেখে কেন্দ্রীয় অর্থমন্ত্রী মে মাসে জানিয়েছিলেন, এমএসএমই গুলির প্রাপ্য অর্থ ৪৫ দিনের মধ্যে মিটিয়ে দিতে হবে।
মে মাস থেকে কেন্দ্র, এই বিষয়টির ওপর নজর রাখতে শুরু করে। বিভিন্ন কেন্দ্রীয় রাষ্ট্রায়ত্ত্ব সংস্থা ও কেন্দ্রের নানা প্রতিষ্ঠানের এমএসএমইগুলিকে বকেয়া অর্থ দ্রুত মিটিয়ে দেওয়ার ওপর জোর দেওয়া হয়। এর ফলে গত ৭ মাসে এমএসএমইগুলিকে তাদের প্রাপ্য ২১,০০০ টাকার বেশি অর্থ মিটিয়ে দেওয়া হয়েছে। অক্টোবর মাসে সবথেকে বেশি এমএসএমইগুলির থেকে ৫১০০ কোটি টাকার পণ্য সংগ্রহ করা হয়েছে এবং ৪১০০ কোটি টাকা মিটিয়ে দেওয়া হয়েছে।
এমএসএমই মন্ত্রক, একাজে প্রধানমন্ত্রীর দপ্তর এবং ক্যাবিনেট সচিবের কাছ থেকে দৃঢ় সমর্থন পাচ্ছে। বিভিন্ন রাষ্ট্রায়ত্ত্ব সংস্থা এবং কেন্দ্রীয় সরকারের প্রতিষ্ঠানগুলিকে প্রধানমন্ত্রীর দপ্তর ও ক্যাবিনেট সচিব এবিষয়ে চিঠি পাঠিয়েছেন। অনলাইনের মাধ্যমে আর্থিক লেনদেনের ফলে প্রতিমাসের শেষে কত টাকা বাকি রয়েছে, সেবিষয়ে স্পষ্ট ধারণা পাওয়া যাচ্ছে।
গত ৭ মাসের হিসেবে  দেখা যাচ্ছে এমএসএমইগুলির থেকে কেন্দ্রীয় সরকারের বিভিন্ন প্রতিষ্ঠান ও রাষ্ট্রায়ত্ত্ব সংস্থাগুলির পণ্য সংগ্রহের পরিমাণ প্রায় আড়াইগুণ বেড়েছে। একই সঙ্গে এমএসএমইগুলিকে তাদের বকেয়া অর্থ পরিশোধ করার পরিমাণও বৃদ্ধি পেয়েছে। যদিও মে মাস থেকে পাওয়া হিসেব অনুযায়ী অক্টোবর মাসে সবথেকে বেশি লেনদেন হয়েছে। কিন্তু ডিসেম্বর মাসে প্রথম ১০ দিনের হিসেবে এই প্রবণতা আরো ভালো বলে নজরে আসছে।
এমএসএমইগুলি তাদের বকেয়া অর্থ পাওয়ার ফলে মূলত উৎসবের সময়ে সংশ্লিষ্ট সংস্থাগুলি থেকে ভালো পণ্য ও পরিষেবা পাওয়া গেছে। সরকারের এই উদ্যোগের ফলে এধরণের শিল্পোদ্যোগী সংস্থা ও গ্রামীণ শিল্প আগের বছরের থেকে বেশি ভালো ব্যবসা করছে।
স্বরাষ্ট্র মন্ত্রক
সাইবার অপরাধ প্রতিরোধের কৌশল
নতুন দিল্লি, ৯ ফেব্রুয়ারি, ২০২২
ভারতের সংবিধানের সপ্তম তপশিল অনুসারে ‘পুলিশ’ এবং ‘প্রশাসনিক নির্দেশিকা’ হল রাজ্যের বিষয় । রাজ্য/কেন্দ্রশাসিত অঞ্চলগুলি প্রাথমিকভাবে আইনশৃঙ্খলা বজায় রাখা সহ সাইবার অপরাধ প্রতিরোধের কৌশল, পরিকল্পনা ও টাস্কফোর্স গঠন, প্রতিরোধ, শণাক্তকরণ, তদন্ত এবং আইন প্রয়োগকারী সংস্থাগুলির দক্ষতা বৃদ্ধি/প্রশিক্ষণের জন্য দায়বদ্ধ । কেন্দ্রীয় সরকার সাইবার অপরাধ প্রতিরোধে বিচারের জন্য আইন প্রয়োগকারী সংস্থাগুলির দক্ষতা বৃদ্ধিতে সময়ে সময়ে বিভিন্ন উপদেশ এবং প্রকল্পের মাধ্যমে রাজ্য সরকারগুলিকে সাহায্য করেছে ।
সমন্বিত পদ্ধতিতে সাইবার অপরাধ মোকাবিলা ব্যবস্থাপনাকে শক্তিশালী করার জন্য কেন্দ্রীয় সরকার সাইবার অপরাধ সম্পর্কে সচেতনতা বৃদ্ধিতে পদক্ষেপ নিয়েছে । এরজন্য সতর্কতা/পরামর্শ জারি করা হয়েছে । আইন প্রয়োগকারী সংস্থার কর্মীদের/আধিকারিকদের প্রশিক্ষণ, সাইবার ফরেন্সিক সুবিধার ব্যবস্থা করা হয়েছে । সরকার ন্যাশনাল সাইবার ক্রাইম রিপোর্টিং পোর্টাল- www.cybercrime.gov.in
চালু করেছে । নারী ও শিশুদের বিরুদ্ধে সাইবার অপরাধের ওপর বিশেষ নজর দিয়ে সব ধরণের সাইবার অপরাধ সংক্রান্ত ঘটনার রিপোর্ট এই পোর্টালে তুলে ধরা হয়েছে । অনলাইন সাইবার অভিযোগ দায়েরের সহায়তায় একটি টোল ফ্রি হেল্পলাইন নম্বর চালু করা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র ।
CG/SS/RAB
(Visitor Counter : 77
প্রধানমন্ত্রীরদপ্তর
বৃটেনের প্রধানমন্ত্রী মিঃ বরিস জনসনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুনদিল্লি, ৫ই জানুয়ারী, ২০২০
প্রধানমন্ত্রী শ্রী নরেন্দ্র মোদী আজ ব্রিটিশ প্রধানমন্ত্রী মিঃ বরিস জনসনের সঙ্গে টেলিফোনে কথা বলেছেন।
আসন্ন সাধারণতন্ত্র দিবসের প্রধান অতিথি হিসেবে আমন্ত্রণ জানানো প্রধানমন্ত্রী জনসন ভারতকে ধন্যবাদ জানিয়েছেন কিন্তু বৃটেনে কোভিড -১৯ এর কারণে পরিবর্তিত পরিস্থিতিতে এই অনুষ্ঠানে যোগ দিতে না পারার কারণে তিনি দুঃখ প্রকাশ করেছেন । অদূর ভবিষ্যতে তিনি ভারত সফরের জন্য তাঁর আগ্রহ প্রকাশ করেছেন।
প্রধানমন্ত্রী নরেন্দ্র মোদী জানিয়েছেন, বৃটেনের পরিবর্তিত এই ব্যতিক্রমী পরিস্থিতির কথা তিনি বুঝতে পেরেছেন এবং এই মহামারীর দ্রুত নিয়ন্ত্রণ করা যাবে বলে আশা প্রকাশ করেছেন। শীঘ্রই পরিস্থিতি স্বাভাবিক হলে শ্রী মোদী ব্রিটিশ প্রধানমন্ত্রীকে ভারতে স্বাগত জানাতে পারবেন বলে আশা প্রকাশ করেছেন।
সারা পৃথিবীর জন্য কোভিড-১৯ টিকার ব্যবস্থা সহ অন্যান্য বিভিন্ন বিষয়ে দুই দেশের মধ্যে সহযোগিতার প্রসঙ্গে উভয় নেতা মতবিনিময় করেছেন। কোভিড পরবর্তী সময়ে ব্রেক্সিট উত্তরকালে তারা ভারত ও বৃটেনের মধ্যে অংশীদারিত্বের বিভিন্ন সম্ভাবনার বিষয়ে তাদের বিশ্বাস পুনর্ব্যক্ত করেছেন এবং এই সম্ভাবনাকে কাজে লাগানোর জন্য একটি সর্বাঙ্গীণ পরিকল্পনা তৈরি করতে একযোগে কাজ করার প্রসঙ্গে সহমত পোষণ করেছেন ।
প্রধানমন্ত্রীরদপ্তর
কানপুরে সড়ক দূর্ঘটনায় নিহতদের পরিবারের প্রতি প্রধানমন্ত্রীর শোক প্রকাশ
ক্ষতিগ্রস্তদের এককালীন অর্থ সাহায্য ঘোষণা
নয়াদিল্লী, ৯ জুন, ২০২১
প্রধানমন্ত্রী শ্রী নরেন্দ্র মোদী উত্তরপ্রদেশের কানপুরে সড়ক দূর্ঘটনার খবরে দুঃখ প্রকাশ করেছেন। এই দূর্ঘটনায় যাঁরা প্রাণ হারিয়েছেন প্রধানমন্ত্রী তাঁদের শোক সন্তপ্ত পরিবারের সদস্যদের সমবেদনা জানান।
এক ট্যুইট বার্তায় প্রধানমন্ত্রী নিহতদের নিকট আত্মীয়কে সমবেদনা জানিয়েছেন এবং আহতদের দ্রুত আরোগ্য কামনা করেছেন।
শ্রী মোদী, প্রধানমন্ত্রী জাতীয় বিপর্যয় তহবিল থেকে নিহতদের নিকট আত্মীয়কে এককালীন ২ লক্ষ টাকা অর্থ সাহায্যের কথা ঘোষণা করেছেন। আহতদের ৫০ হাজার টাকা দেওয়া হবে।
CG/CB/NS
(Visitor Counter : 123
প্রধানমন্ত্রীরদপ্তর
ভারতের কর্ম পরিকল্পনা ২০২০ কর ব্যবস্হা নাগরিক-কেন্দ্রিক হচ্ছে : প্রধানমন্ত্রী
নয়াদিল্লী, ১৩ ফেব্রুয়ারি, ২০২০
টাইমস নাও টিভি চ্যানেল আয়োজিত ভারতের পরিকল্পনা ২০২০র সম্মেলনে প্রধান বক্তা হিসেবে ভাষণ দিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, কম বয়সি মানুষের সংখ্যায় সবচেয়ে বড় হিসেবে ভারত নতুন দশকের জন্য একটি কর্ম পরিকল্পনা গ্রহণ করেছে। যুব ভারত দ্রুত চলতে চায়।
প্রধানমন্ত্রী বলেন, দ্রুত এগিয়ে চলার এই দৃষ্টিভঙ্গির সঙ্গে মানানসই। কয়েক মাসেই বেশকিছু সিদ্ধান্ত নেওয়া হয়েছে।
তার ফলে এই পরিবর্তন সমাজের প্রত্যেক স্তরের মানুষ কাছে নতুন শক্তির সঞ্চার করেছে। এর দরুন সকলের আস্হা বাড়ছে।
আজ দেশের গরিব মানুষরাও আত্মবিশ্বাস এসেছে যে তাদের জীবনযাত্রার মানোন্নয়ন ঘটেছে, দারিদ্র ঘুচে গেছে। চাষিদের আস্হা এসেছে যে কৃষিক্ষেত্রে তাদের রোজগার বাড়বে।
৫ লক্ষ কোটি মার্কিন ডলারের অর্থনীতি- লক্ষ্য শহর এবং ছোট শহরের ওপর :
তিনি বলেন, ‘আগামী ৫ বছরে ভারতের অর্থনীতিকে ৫ লক্ষ কোটি মার্কিন ডলারে নিয়ে যাওয়ার লক্ষ্য নেওয়া হয়েছে। এই লক্ষ্যপূরণ মোটেই সহজ নয়, কিন্তু অসম্ভবও নয়।’
এই লক্ষ্য অর্জনের জন্য দেশের শিল্প উৎপাদন ক্ষেত্রকে আরও শক্তিশালী করা খুবই গুরুত্বপূর্ণ। একইসঙ্গে দেশের রপ্তানী বৃদ্ধি করারও প্রয়োজন রয়েছে। এক্ষেত্রে সরকার একাধিক উদ্যোগ নিয়েছে।
প্রধানমন্ত্রী বলেন, বিশ্ব অর্থনীতির উথাল পাথালের দরুণ এই প্রচেষ্টায় ভারত বহু প্রতিকূলতার মুখোমুখি হচ্ছে।
তাঁর বক্তব্য, এই প্রথমবার সরকার ছোট শহরগুলিকে নতুন সমৃদ্ধি কেন্দ্র  হিসেবে গড়ে তোলার জন্য সেখানকার অর্থনীতি বিকাশের ওপর জোর দিয়েছে।
কর ব্যবস্হায় উন্নতি :
প্রধানমন্ত্রী বলেন, ‘প্রত্যেক সরকারই কর ব্যবস্হার উন্নতিতে খুবই দোনামনা করেছে। এই কারণে দীর্ঘ কয়েক বছর ধরে এক্ষেত্রে কোন পরিবর্তন হয়নি। এখন আমরা নাগরিক কেন্দ্রিক কর ব্যবস্হাপনার দিকে এগিয়ে যাচ্ছি। কর দাতাদের সনদ নথিভুক্তিকরণ রূপায়ণকারী কয়েকটি দেশের মধ্যে ভারত এখন জায়গা করে নেবে। এই সনদে করদাতাদের অধিকারের সুষ্পষ্ট উল্লেখ থাকবে।’
প্রধানমন্ত্রী প্রত্যেক ভারতবাসীকে কর ফাঁকি দেওয়ার প্রবণতা থেকে মুক্ত হয়ে সৎ করদাতা হয়ে ওঠার আহ্বান জানান। প্রত্যেককে দায়িত্ববান নাগরিক হয়ে উঠে কর দেওয়ার জন্য আর্জি জানান।
ভারতের সমৃদ্ধিতে গঠনমূলক ভূমিকা পালনের জন্য তিনি গণ মাধ্যমকে ডাক দেন।
তিনি বলেন, ‘যখন প্রত্যেকেই তাঁদের দায়িত্ব পালন করবেন তখন কোন সমস্যা সমাধানে অসুবিধা হবেনা। দেশ এক নতুন শক্তি ও উদ্দীপনা পাবে। এটি এই দশকে ভারতকে এক নতুন উচ্চতায় পৌঁছে দেবে।’
CG/SS /NS
(Visitor Counter : 57